|  |
| --- |
| **Afrikaans**  **Eerste Addisionele Taal**  **GR 10**  **MEI 2018**  **NASIENRIGLYNE**  **TOTAAL: 100 PUNTE TYD: 2 URE**  **Hierdie NASIENRIGLYNE bestaan uit 18 bladsye** |

**NASIENRIGLYNE**

**ALGEMEEN**

1. Gebruik die rubrieke in die nasienriglyne.

Bylaag A: **Vraag 1** – Opstel

Bylaag B: **Vraag 2**

Vraag 2.1 – Brief (Vriendskaplik)

Vraag 2.2 \_ Huldeblyk

Vraag 2.3 – Ooggetuieverslag

Vraag 2.4 – Dialoog

Bylaag C: **Vraag 3**

Vraag 3.1 – Uitnodiging

Vraag 3.2 – Dagboekinskrywing

Vraag 3.3 – Instruksies

2. Bestudeer die rubrieke baie deeglik. Let veral daarop dat beplanning,

formaat, redigering en struktuur by die rubrieke ingesluit is.

3. As ŉ onderwerp misgetas is, word die leerder se antwoordeboek na die hoofnasiener verwys. Die leerder moet volgens die rubrieke baie laag op inhoud aangeslaan word.

4. Indien daar twyfel oor ŉ onderskeidingskandidaat se skryfstuk(ke) bestaan, moet dit eweneens met die hoofnasiener bespreek word.

5. Indien ŉ skryfstuk **grootliks uit die vraestel saamgeflans** word of dele van

opdragte uit die vraestel net so oorgeskryf word, ontvang die kandidaat **geen punte nie**. Kommentaar sal wees: **Nie eie werk nie/Saamgeflans.** Indien dele van die skryfstuk wel die leerder se eie werk is, assesseer hierdie dele volgens die laagste kode.

6. Die nasiener moet die voorgeskrewe nasiensimbole (bl. 3) gebruik by die

nasien van ŉ skryfstuk. Om net strepe te trek is ONAANVAARBAAR.

7. By skryfstukke wat te lank is, word die maksimum lengte nagesien en ŉ streep deur die res getrek.

8. Riglyn by die afwyking van die voorgeskrewe lengte by skryfstukke.

|  |  |  |  |
| --- | --- | --- | --- |
| **Afdeling** | **KODE 4**  **Amper korrek** | **KODE 2 en 3**  **Te kort / te lank** | **Kode 1**  **Heeltemal te kort / te lank** |
| **Afd. A: Opstel**  **150-200 woorde** | 140 – 149  201 – 2310 | 130 – 139  211 – 220 | Minder as 130  Meer as 220 |
| **Afd. B: Lang transaksionele teks**  **120 – 150 woorde** | 113 – 119  151 – 157 | 106 – 112  158 – 164 | Minder as 106  Meer as 164 |
| **Afd. C: Kort**  **transaksionele teks**  **80 – 100 woorde** | 75 – 79  101 – 105 | 69 – 74  106 – 111 | Minder as 69  Meer as 111 |

1. Onderwerpe kan verhalend, bespiegelend, beskrywend, beredeneerd of

argumenterend wees. Die prente dien slegs as prikkels. ʼn Wye intrepretasie van

onderwerpe moet geakkommodeer word.

**SIMBOLE/TEKENS BY DIE NASIEN**

Die volgende simbole/tekens behoort gebruik te word.

|  |  |  |
| --- | --- | --- |
| VERDUIDELIKING | SIMBOOL | BESKRYWING |
| Woordorde | ( . . . ) | Hakies |
| Spelfout | = | Twee kort strepies onder ŉ woord |
| Woordkeuse | / | Haal met ŉ streep deur |
| Tydfoute | T (in die kantlyn) | Hoofletter T |
| Woord(e) weggelaat | ^ | Weglaatteken |
| Taalfoute | \_\_\_\_\_ | Enkelstreep onder die taalfout |
| Paragraafindeling | // | Dubbele skuinsstreep |
| Paragraaf is een lang, lomp sin | [ | Begin van ŉ nuwe sin |
| Woorde uit ander tale/\*niefunksionele/ vreemde woorde \*Standaardafrikaans bly die norm. Gebruiksafrikaans moet vermy word. Aanvaar terme waarvoor Afrikaans nog nie ekwivalente het nie.  Aanvaar ook gemotiveerde Afrikaanse streekswoorde/  streekuitdrukkings. | X | Trek ŉ X oor die verkeerde woord. |
| Erkenning van taaljuweeltjies | ✓(bo die woord) | Regmerkie bokant goeie taalgebruik, idees of uitdrukkings. |
| Herhaling | hh (in die kantlyn) | Dubbele **hh** |
| Onduidelik/onverstaanbaar | ʃ(in die kantlyn) | Kronkelstreep |
| Saamgeflans uit vraestel | Vr (in die kantlyn) | Hoofletter **V** kleinletter **r** |
| Punktuasie | O | Omkring |

**NEERSKRYF VAN PUNTE**

1. Gebruik die korrekte rubriek vir elke skryfstuk.
2. Assesseer die kandidaat se skryfstukke na aanleiding van die kodes volgens:

Afdeling A: **INHOUD en BEPLANNING** (30 punte), **TAAL, STYL** en **REDIGERING**

(15 punte) en **STRUKTUUR.** (5 punte)

Afdeling B: **INHOUD, BEPLANNING** en **FORMAAT** (18 punte) en **TAAL, STYL** en

**REDIGERING.** (12 punte)

Afdeling C: **INHOUD, BEPLANNING en FORMAAT** (12 punte) en **TAAL, STYL** en

**REDIGERING.** (8 punte)

|  |  |  |  |
| --- | --- | --- | --- |
| **AFDELING A** | **KODE** | **PUNT** | **I/B en T/S/R**   * Wanneer die punt in die **Hoë** subkategorie val, word die kode met ’n + aangedui, bv. U+, K+, G+, E+ en O+. * Wanneer die punt in die **Lae** subkategorie val, word die kode met ’n – aangedui, bv. U-, K-, G-, E- en O-. |
| I/B | U- | 24 |
| T/S/R | K+ | 10 |
| S | K | 4 |
|  |  | **38/50** |

|  |  |  |
| --- | --- | --- |
| **AFDELING B** | **KODE** | **PUNT** |
| I/B/F | K | 13 |
| T/S/R | G | 6 |
|  |  | **19/30** |

|  |  |  |
| --- | --- | --- |
| **AFDELING C** | **KODE** | **PUNT** |
| I/B/F | U | 9 |
| T/S/R | K | 6 |
|  |  | **15/20** |

**AFDELING A: OPSTEL**

**Van die kandidaat word verwag om:**

• Een vraag te beantwoord.

• Die beplanning en redigering aan te toon.

• Die opstel in Afrikaans te skryf.

* Die lengte van die skryfstuk (tussen 150-200 woorde) tussen hakies aan te toon.

**VERHALENDE OPSTEL**

* Dit is ʼn interessante vertelling van ŉ storie/gebeurtenis(se) gewoonlik uit die verlede.
* Dit kan vanuit enige perspektief aangebied word.
* Die inleiding moet die leser se aandag trek.
* Die vertel/storielyn ontwikkel logies en die verhaal oortuig.
* Die leser se belangstelling moet deurgaans behou word.
* Beeldspraak, idiome en spreekwoorde word op so ʼn manier gebruik dat die leser graag verder wil lees.
* Chronologiese en a-chronologiese opbou tot by die hoogtepunt en die daaropvolgende afloop van gebeur behoort voor te kom.
* Die verhaal word realisties en met entoesiasme geskryf.
* Die verhaal word uit eie ervaring of fiktief geskryf.
* Karakterisering oortuig en die agtergrond/atmosfeer is geslaagd.
* Sinstruktuur, spelling, leestekens, taalgebruik en paragrafering moet aandag geniet.
* Buitengewone slot rond dit finaal af (skryfprosessirkel – van inleiding tot slot).
* Kru taal word nie toegelaat nie.

**ARGUMENTERENDE OPSTEL**

* Die skrywer het ʼn spesifieke mening/opinie en argumenteer daaroor om sy/haar standpunte te motiveer.
* Die skrywer se mening moet deurgaans duidelik wees.
* Dit is ʼn subjektiewe opstel waarin die skrywer probeer om die leser te oortuig om sy/haar gesigspunt te deel.
* NB: Hierdie opstel verskil van die beredeneerde opstel waar daar NIE van die begin af stelling ingeneem word vir of teen ʼn argument NIE.

* Die skrywer gee ʼn subjektiewe mening omtrent die onderwerp op ʼn baie

oorspronklike en treffende manier.

* ʼn Reeks argumente om ŉ gesigspunt te steun, word gegee en gemotiveer.
* Die skrywer konsentreer gewoonlik op argumente vir of teen ʼn standpunt. Die teenoorgestelde gesigspunt kan genoem word om meer steun aan eie mening te gee.
* ʼn Verskeidenheid retoriese stylfigure sal die gehalte van die opstel verbeter.
* Die kandidaat moet van ooredingstegnieke gebruik maak.
* Sterk gevoelstaal sal gebruik word, maar mag nooit kru wees nie.
* Die slot moet ʼn sterk, duidelike en oortuigende stelling wees wat die skrywer se gesigspunt bevestig.
* Sinstruktuur, spelling, leestekens, taalgebruik en paragrafering moet aandag geniet.

**BESKRYWENDE OPSTEL**

Die skrywer beskryf iets/iemand soos hy dit ervaar (dit is moeilik om iets te beskryf wat nie eerstehands ervaar is nie) en stel die leser in staat om die onderwerp wat beskryf word, net so lewendig soos hy/sy te beleef.

* ʼn Suksesvolle, beskrywende opstel konsentreer op die sintuiglike besonderhede soos sig, klank, smaak, reuk en sensasie.
* ʼn Goeie woordeskatkennis is nodig vir raak beskrywings.
* Die opstel is meer as net die opnoem van waarnemings. Insig en begrip, eie belewing en sinvolheid geniet aandag.
* Plekke, gebeure en karakters word presies en akkuraat beskryf.
* Karakter moet lewensgetrou wees, innerlik en uiterlik.
* Beeldspraak, idiome en spreekwoorde word op ʼn oorspronklike wyse aangewend.
* Sinstruktuur, spelling, leestekens, taalgebruik en paragrafering moet aandag geniet.

**BEREDENEERDE OPSTEL**

* die skrywer moet beide kante van die argument verstaan
* Dis objektief en probeer om ʼn gebalanseerde gesigspunt van albei kante van die argument te gee.
* Die skrywer oorweeg verskeie aspekte van die onderwerp onder bespreking en gee dan argumente vir of teen die stelling. Dit word altyd onpartydig aangebied
* Die skrywer mag ʼn spesifieke standpunt inneem aan die einde van die opstel, maar die argumente vir en teen die onderwerp moet gebalanseerd wees.
* Die skrywer moet beide kante van die argument verstaan, daaroor nadink op

ʼn onpartydige en goed ingeligte manier en daaroor redeneer.

* Die styl moet duidelik, rasioneel en objektief wees.
* Ondersteunende stellings moet behoorlik deurdink word.
* Die toon is nie emosioneel nie.
* Die toon is oortuigend sonder om neerhalend te wees.
* Die skrywer mag aan die einde ʼn aanduiding van sy/haar gesigspunt gee, maar dit mag slegs in die slot wees.
* Die inhoud oortuig en ontwikkel logies en helder.
* Die gevolgtrekking word bereik in die slot.
* Sinstruktuur, spelling, leestekens en paragrafering moet aandag geniet.

**BESPIEGELENDE OPSTEL**

* Die skrywer oorweeg/deurdink ʼn lewenswaarheid/ʼn herinnering en gee sy/haar emosionele reaksies en gevoelens weer.
* Bespiegel oor/dink terug aan daardie droom, herinnering of lewenswaarheid.
* ʼn Bespiegelende opstel sal subjektief wees.
* Gevoelens en emosies speel ʼn baie belangrike rol.
* ʼn Groot gedeelte van die opstel mag beskrywend wees.
* Hierdie beskrywings behoort lewendig te wees en moet daarop gemik wees om die herinneringe of gevoelens van die skrywer in die leser te laat herleef.
* Die gedagtes/idees/gevoelens wat uitgedruk word, behoort opregte en persoonlike betrokkenheid te toon.
* Die probleem, situasie, saak, onderwerp word omskryf.
* Die onderwerp word bepeins en oordink.
* Sinstruktuur en spelling, leestekens en paragrafering moet aandag geniet.
* Die opstel wat geskryf word, kan moontlik in meer as een kategorie val, maar nie noodwendig nie.’n Opstel kan ook elemente van verskillende tipes opstelle bevat.

**TOTAAL AFDELING A: 50**

**AFDELING B: LANG TRANSAKSIONELE TEKS**

**VRAAG 2**

Van die kandidaat word verwag om:

 Een vraag te beantwoord.

 Die beplanning en redigering aan te toon.

 Die lengte van die skryfstuk (tussen 120-150 woorde) tussen hakies aan te

toon.

 Die skryfstuk in Afrikaans te skryf.

 Die instruksies by elke vraag rakende die titel te volg.

**2.1 VRIENDSKAPLIKE BRIEF**

* Die vriendskaplike brief hanteer die inhoud m.b.t. taalgebruik en styl informeel en gemaklik en neem die teikenpersoon in aanmerking – dit is persoonlik, openhartig en vriendelik.
* Spreek die ontvanger direk aan. Die inhoud moet lewendig en interessant wees.
* Die toon en register moet pas by die verhouding tussen die briefskrywer en die ontvanger van die brief.
* Vermy slordige taal en slengwoorde.
* Indien Engelse woorde onvermydelik is, moet aanhalingstekens gebruik word.

**FORMAAT**

Die formaat van die brief moet korrek wees.

**Leestekens:** Geen leestekens word in die adres, aanhef of slot gebruik nie.

**Die adres en datum:**

* Die adres van die skrywer word regs, bo-aan in blokvorm geskryf.
* Daar word nie ʼn reël tussen die datum en die poskode oopgelaat nie.
* Die datum word voluit geskryf: 10 Junie 2017

**Die aanhef, afsluiting en die slot:**

* Aanhef: “Beste” of “Liewe” word gebruik. Dit word teen die linkerkantlyn geskryf.
* Groete/Liefdegroete kry ʼn punt aan die einde. Dit word as die slotparagraaf beskou.
* Daar word nie ʼn reël tussen: Julle kleinkind en die naam oopgelaat nie.
* Die omskrywing “Julle kleinkind” voor die briefskrywer se naam is opsioneel.

**Die paragrawe**

* ʼn Reël word tussen elke paragraaf oopgelaat.
* Die inleidingsparagraaf stel die rede vir die brief duidelik en moet ʼn skakel tussen die briefskrywer en die ontvanger van die brief wees.
* Die liggaam van die brief dui op die rede vir die brief. Die skrywer omskryf sy opgewondenheid om sy/haar geheim met sy/haarouma en oupa te deel. Die grootheid van die geheim word met die grootouers gedeel.
* Die slotparagraaf moet die brief saamvat en dalk ook ʼn rede gee waarom die grootouers moet terugskryf.

VOORBEELD

Appelstraat 16

Parktown

6220

28 Mei 2018

XXX

Liewe Vriendin

XXX

Inleidingsparagraaf: Gee die rede vir die brief duidelik; laat die paragraaf ʼn skakel wees tussen die onderwerp en die ontvanger van die brief.

XXX

Paragraaf 2: Brei uit op die rede vir die brief.

XXX

Paragraaf 3: Brei verder uit op die rede vir die brief.

XXX

Slotparagraaf. Vat die inhoud van die brief saam en gee dalk ook ʼn rede hoekom die ontvangers moet terugskryf.

XXX

Liefdegroete.

XXX

Jou vriendin

Naam (geen punktuasie nie)

|  |
| --- |
| **2.2 HULDEBLYK**  **FOKUS**  Die leerder lewer tydens ʼn leerlingbyeenkoms ʼn **huldeblyk** aan sy/haar vriend/in. |
| **VEREISTES**   * Die huldeblyk word oor ‘n jarelange vriend/in gelewer. * Die huldeblyk begin met die groet van die aanwesiges op ʼn gepaste   wyse, byvoorbeeld *Geagte* ...   * Die volgende besonderhede van die vriend/in kan gegee word: naam en van, ouderdom, datum van afsterwe, oorsaak van dood, prestasies of hoogtepunte van die vriend/in se lewe, staaltjies oor die vriend/in en persoonlike herinneringe. * Die doel van die huldeblyk is om die vriend/in se lewe te vereer en om die betekenisvolle bydrae wat hy/sy gelewer het, uit te lig. * Die gehoor moet ʼn geheelbeeld van die vriend/in kry. * Die familie word ook vertroos. Hierdie gedeelte word in die teenwoordige/   toekomende tyd geskryf.   * Die huldeblyk word in die verlede tyd geskryf wanneer daar na die   vriend/in verwys word.   * Die taal, styl en register is formeel. * Die toon is versagtend, liefdevol, vertroostend, bemoedigend en taktvol van aard.   Kultuurkontekste moet in ag geneem word. |

* 1. **OOGGETUIEVERSLAG**

|  |
| --- |
| * ‘n Verslag is ‘n dokument met bevindings van versamelde inligting oor ‘n spesifieke insident. * ‘n Verslag kan formeel of informeel wees. |

**FORMAAT**

* Die formaat van die verslag moet korrek wees.
* Gee ‘n opskryf wat verband hou met die vraag op die vraestel.
* Skryf ‘n bondige, interessante inleiding wat die doel van die verslag weerspieël.
* Verskaf kortliks inligting oor die volgende vrae: Wie? Wat? Waar? Wanneer? Dit kan in subopskrifte vervat wees.
* Brei uit op elke vraag.
* Die taal en styl moet by die teikenleser pas.
* Gebeure moet mekaar logies opvolg.
* Die tyd (hede, verlede – of toekomende tyd) sal afhang van die opdrag.
* Die gebruik van adjektiewe om die verslag meer “lewendig” en interessant te maak, kan gebruik word.
* ‘n Reël word na elke afdeling oopgelaat.

**2.4 DIALOOG**

* Die gesprek het ʼn definitiewe tema en word dadelik ingelei soos aangedui op die vraestel.
* Elke spreekbeurt is funksioneel.
* Die korrekte gesprekstrategieë tussen die twee sprekers word gebruik.
* Die korrekte aanspreekvorm word na aanleiding van die opdrag gebruik.
* Die spreekbeurte volg mekaar op om ʼn aaneenlopende gesprek te vorm.
* Die taal en styl moet by die onderwerp en sprekers pas.
* Geen aanhalingstekens word by die skryf van die dialoog gebruik nie.

**FORMAAT**

* Die dialoog word in ʼn informele geselstrant geskryf aangesien dit ʼn gesprek is wat tussen twee maats plaasvind.
* Die opgewondenheid van die maats kan duidelik in die gesprek na vore kom.
* Die name van die sprekers is netjies onder mekaar neergeskryf, teenaan die kantlyn.
* Die naam van die een spreker kan vervang word deur “Ek”
* Na elke naam is ʼn dubbelpunt, maar geen aanhalingstekens nie.
* Laat ʼn reël tussen elke spreekbeurt oop.
* Die spreekbeurte is in blokvorm m.a.w. daar word nie onder die name van die sprekers geskryf nie.
* Ekstra inligting word tussen hakies geskryf.
* Daar moet progressie in die gesprek wees, en dit moet verkieslik uit volsinne bestaan.
* Die hoogtepunt word in die slotspreekbeurt bereik.

VOORBEELD

Zanele: Ek het besluit om ‘n tatoe te kry.

XXXXXXX

Mpho: Hoekom wil jy een hê?

XXXXXXX

Zanele: Almal ...

**TOTAAL AFDELING B: 30**

**AFDELING C: KORT TRANSAKSIONELE TEKS**

**VRAAG 3**

Van die kandidaat word verwag om:

* Een vraag te beantwoord.
* Die beplanning en redigering aan te toon.
* Die lengte van die skryfstuk (tussen 80-100 woorde) in hakies aan te toon.
* Die skryfstuk in Afrikaans te skryf.
* Die instruksies by elke vraag rakende die titel te volg.

**3.1 UITNODIGING**

‘n Uitnodiging is die dokument waarmee iemand na ‘n formele/informele gebeurtenis uitgenooi word.

**FORMAAT**

* Die kandidaat moet in die teenwoordige tyd skryf.
* Die uitnodiging moet die volgende inligting bevat: Wie word uitgenooi, wat is die geleentheid, wanneer, waar, tyd, RSVP aan wie en kontakbesonderhede. Die uitnodiging mag ‘n tema insluit.
* Die kandidaat mag die uitnodiging verfraai, maar dit sal nie in aanmerking geneem word by die toekenning van punte nie.

VOORBEELD

|  |
| --- |
| Familie en Vriende  Zinzi word 16 en jy word genooi om my verjaarsdag saam met my te vier.  Wanneer: 26 Junie 2017  Tyd: 11:00 tot 15:00  Waar: Die Dieretuinmeer, Parktown  Drag: Informeel  Tema: Piekniek in die park  RSVP: Zinzi 082 4551620 of [zinzi@gmail.com](mailto:zinzi@gmail.com)  Ons gaan lekker eet, koeldrank drink, speletjies speel en BAIE pret hê!  Bring ‘n kombers of iets saam om op te sit. |

**3.2 DAGBOEKINSKRYWING**

* Die dagboekinskrywing moet ʼn dag en /of datum hê wat bo-aan geskryf word.
* Dit is ʼn informele skryfstuk gerig op dinge wat gebeur het, die persoon se eie ervarings, gevoelens wat ervaar is of dinge wat ʼn mens nie wil vergeet nie.
* Sinne word kort en kragtig geformuleer sonder omhaal van woorde.
* Sinne vat die ervaring van die persoon wat die inskrywing gedoen het, saam.

**FORMAAT**

* Die kandidaat hoef nie met “Liewe dagboek” te begin nie.
* Die kandidaat moet die dagboekinskrywing dateer.
* Die uiteensetting is in paragraafvorm en ervaring nadat die persoon verdwaal het word weergegee.
* Die stuk word in die eerstepersoon geskryf.
* Skryf hoofsaaklik in die verlede tyd oor die verdwalery, maar veral oor die gevoelens daarna.
* Gevoelens/ervarings wat ondervind is, word op ŉ informele wyse aangebied.
* Plekke, familie, vriende word op die naam genoem.
* Sinne ondersteun die kerngedagte van die opdrag.

|  |
| --- |
| 28 Mei (2018)  Ek het vandag verdwaal toe ek na ons nuwe huis toe gestap het.  Ek het groot geskrik en ek was baie bang toe ek nie die pad herken het nie. |

**3.3 INSTRUKSIES**

|  |  |
| --- | --- |
| Instruksies verduidelik hoe om iets te doen of te maak. Dit verskaf die stappe hoe om eksamen te skryf, of om medisyne te drink, of om ʼn resep aan te wend, of om ʼn pad te gebruik.  **FORMAAT**   * Die kandidaat moet in die teenwoordige tyd skryf. * Instruksies oor wat gedoen moet word, moet met ‘n werkwoord begin. * Instruksies oor wat nie gedoen moet word nie, moet met "Moenie" begin en die werkwoord kom aan die einde van die sin. Die dubbele negatief moet gebruik word. * Die kandidaat moet een feit per sin skryf. * Instruksies vir die maak van iets waarvoor stappe nodig is, moet logies aangebied word. * Elke instruksie moet genommer word. * Die kandidaat moet ‘n reël ooplaat na elke instruksie. * Alle instruksies moet met die opdrag verband hou.   VOORBEELD   |  | | --- | | 1. Sny twee snye brood. 2. Moenie die kaas te dik sny nie. | |

**TOTAAL AFDELING C: 20**

**GROOTTOTAAL: 100**

**ASSESSERINGSRUBRIEK VIR EERSTE ADDISIONELE TAAL [50 PUNTE]**

|  |  |  |  |  |  |  |
| --- | --- | --- | --- | --- | --- | --- |
| **Kriteria** |  | **Uitsonderlik** | **Knap** | **Gemiddeld** | **Elementêr** | **Onvoldoende** |
| **INHOUD & BEPLANNING**   * Respons op teks. * Idees in teks. * Organisering van idees en beplanning. * Bewustheid van doel, gehoor en konteks van teks.   **(30)** | Hoë vlak | **28 – 30** | **22 – 24** | **16 – 18** | **10 – 12** | **4 – 6** |
| 1. **Respons**: Uitstaande en treffend. Bo verwagting. 2. **Idees**: Intelligent. Stem leser tot nadenke. Volwasse. 3. **Organisasie**: Inleiding, liggaam en samevatting / slot is uitsonderlik en samehangend. | 1. **Respons**: Baie goed. Getuig van vaardigheid. 2. **Idees**: Heeltemal relevant en interessant en lewer bewys van volwassenheid. 3. **Organisasie**: Inleiding, liggaam en samevatting / slot is baie goed en samehangend. | 1. **Respons**: Bevredigend. 2. **Idees**: Oortuigend en redelik samehangend. 3. **Organisasie**: Redelik en redelik samehangend, insluitend inleiding, liggaam en samevatting / slot. | 1. **Respons**: Wisselvallige samehang. 2. **Idees**: Onduidelik en nie oorspronklik nie. 3. **Organisasie**: Min bewys van organisasie en samehang. | 1. **Respons**: Heeltemal irrelevant. 2. **Idees**: Deurmekaar en nie op onderwerp gefokus nie. Vaag en herhalend. 3. **Organisasie**: Geen organisasie nie en is onsamehangend. |
| Lae vlak | **26 – 27** | **19 – 21** | **13 – 15** | **7 – 9** | **0 – 3** |
| 1. **Respons**: Uitmuntend, maar uitstaande en treffende eienskappe van ’n opstel ontbreek. 2. **Idees**: Volwasse en intelligent. 3. **Organisasie**: Inleiding, liggaam en samevatting / slot is knap en samehangend. | 1. **Respons**: Goed en getuig van vaardigheid. 2. **Idees**: Toepaslik en interessant. 3. **Organisasie**: Inleiding, liggaam en samevatting / slot is goed en samehangend. | 1. **Respons**: Bevredigend, maar verval soms in onduidelikheid. 2. **Idees**: Redelik samehangend en oortuigend. 3. **Organisasie**: Inleiding, liggaam en samevatting / slot en samehang: ’n mate van organisasie. | 1. **Respons**: Grootliks ontoepaslik. 2. **Idees**: Begin losstaan en kan verwarrend wees. 3. **Organisasie**: Inleiding, liggaam en samevatting / slot en samehang: skaars ’n bewys van organisasie. | 1. **Respons**: Geen poging is aangewend om in ooreenstemming met die onderwerp te wees nie. 2. **Idees**: Heeltemal ontoepaslik en irrelevant. . 3. **Organisasie**: Nie gefokus nie en deurmekaar. |
| **TAAL, STYL & REDIGERING**   * Toon, register, styl en woordeskat is geskik vir doel / effek en konteks. * Woordkeuse, taalgebruik en konvensies, punktuasie, grammatika en spelling   **(15)** | Hoë vlak | **14 – 15** | **11 – 12** | **8 – 9** | **5 – 6** | **0 – 3** |
| 1. **Toon, register, styl en w**oordeskat: Hoogs gepas vir doel, gehoor en konteks. 2. **Taalgebruik**: Getuig van vertroue en is indrukwekkend. 3. **Toon en woordkeuse**: Retories treffend en effektief. 4. **Grammatika en spelling**: Feitlik foutvry. 5. **Samestelling**: Knap gedaan. | 1. **Toon, register, styl en w**oordeskat: Baie gepas vir doel, gehoor en konteks. 2. **Taalgebruik**: Effektief. 3. **Toon en woordkeuse**: Deurlopend. gepas. 4. **Grammatika en spelling**: Grootliks foutvry. 5. **Samestelling**: Baie goed gedoen. | 1. **Toon, register, styl en w**oordeskat: Gepas vir doel, gehoor en konteks. 2. **Taalgebruik**: Gepas en dra betekenis oor. 3. **Toon en woordkeuse**: Gepas en retoriese middele word gebruik om betekenis te versterk. 4. **Grammatika en spelling**: Foute. 5. **Samestelling**: Redelik tot goed. | 1. **Toon, register, styl en w**oordeskat: Nie gepas vir doel, gehoor en konteks nie. **Woordeskat** is beperk. 2. **Taalgebruik**: Baie basies. 3. **Toon en woordkeuse**: Skaars toepaslik. 4. **Grammatika en spelling**: Baie foute. 5. **Samestelling**: Swak. | 1. **Toon, register, styl en w**oordeskat: Minder gepas vir doel, gehoor en konteks. **Woordeskat** is so beperk dat dit onmoontlik is om sin te maak. 2. **Taalgebruik**: Onverstaanbaar. 3. **Toon en woordkeuse**: Totaal onvanpas 4. **Grammatika en spelling**: Wemel van foute. 5. **Samestelling**: Geen samestelling nie. Uiters swak. |
| Lae vlak | **13** | **10** | **7** | **4** |
| 1. **Toon, register, styl en woordeskat**: Uitstekend en retories effektief. 2. **Taalgebruik**: Uitstekend. 3. **Toon en woordkeuse**: Retories effektief. 4. **Grammatika en spelling**: Feitlik foutvry. 5. **Samestelling**: Baie goed tot knap gedaan. | 1. **Toon, register, styl en woordeskat**: Baie gepas vir doel, gehoor en konteks. 2. **Taalgebruik**: Oor die algemeen effektief en van toepassing. 3. **Toon en woordkeuse**: Gepas en effektief. 4. **Grammatika en spelling**: Enkele foute. 5. **Samestelling**: Goed gedoen. | 1. **Toon, register, styl en woordeskat**: Woordeskat is gepas vir doel, gehoor en konteks. 2. **Taalgebruik**: Voldoende, maar teenstrydighede word opgemerk. 3. **Toon en woordkeuse**: Oor die algemeen gepas en beperkte gebruik van retoriese middele. 4. **Grammatika en spelling**: Foute. 5. **Samestelling**: Redelik tot goed. | 1. **Toon, register, styl en woordeskat**: Nie gepas vir doel, gehoor en konteks nie. Woordeskat baie beperk. 2. **Taalgebruik**: Onvoldoende. 3. **Toon en woordkeuse**: Ontoepaslik. 4. **Grammatika en spelling**: Foute. 5. **Samestelling**: Swak. |
| **STRUKTUUR**   * Kenmerke van teks. * Paragraafontwikkeling en sinskonstruksie.   **(5)** |  | **5** | **4** | **3** | **2** | **0 –1** |
| 1. **Ontwikkeling van onderwerp en detail**: Uitstekend en uitsonderlik. 2. **Sinne en paragrawe**: Uitsonderlik gekonstrueer. | 1. **Ontwikkeling van onderwerp en detail**: Logies. 2. **Sinne en paragrawe**: Logies en toon variasie. | 1. **Ontwikkeling van onderwerp en detail**: Relevant. 2. **Sinne en paragrawe**: Goed gekonstrueer. Opstel maak nog sin. | 1. **Ontwikkeling van onderwerp**: Sommige punte geldig.   2. **Sinne en paragrawe**: Foutief. Opstel maak nog effens sin. | 1. **Ontwikkeling van onderwerp**: Nodige punte ontbreek.  2. **Sinne en paragrawe**: Foutief. Opstel maak nie sin nie. |

**ASSESSERINGSRUBRIEK LANG TRANSAKSIONELE TEKSTE EERSTE ADDISIONELE TAAL [30 PUNTE]**

|  |  |  |  |  |  |
| --- | --- | --- | --- | --- | --- |
| **Kriteria** | **Uitsonderlik** | **Knap** | **Gemiddeld** | **Elementêr** | **Onvoldoende** |
| **INHOUD, BEPLANNING & FORMAAT**  Respons en idees.   * Organisering van idees vir beplanning, doel en gehoor. * Kenmerke / konvensies en konteks.   **(18)** | **15 – 18** | **11 – 14** | **8 – 10** | **5 – 7** | **0 – 4** |
| 1. **Respons**: Uitsonderlik. Bo verwagting. Grondige kennis van kenmerke van teks. Skryfstuk behou fokus. 2. **Idees**: Intelligent. Volwasse en behoorlik uitgebrei met detail wat die onderwerp ondersteun. Samehang in inhoud en idees. 3. **Formaat**: Gepas en akkuraat. | 1. **Respons**: Baie goed en demonstreer goeie kennis van kenmerke van die soort teks. Behou fokus. Daar is geen afwyking nie. 2. **Idees**: Baie goed uitgebrei met detail wat die onderwerp ondersteun. Samehang in inhoud en idees. 3. **Formaat**: Gepas met onbeduidende foute. | 1. **Respons**: Voldoende. Toon kennis van kenmerke van die soort teks. Nie heeltemal gefokus nie. Enkele afwykings. 2. **Idees**: Redelike samehang in inhoud en idees. Sommige detail ondersteun die onderwerp. 3. **Formaat**: Gepas, maar met enkele foute. | 1. **Respons**: Basies. Toon geringe kennis van kenmerke van die soort teks. Aanduiding van fokus, maar met afwykings. 2. **Idees**: Inhoud en idees nie altyd samehangend nie. Min detail ondersteun die onderwerp. 3. **Formaat**: Nodige reëls van formaat vaagweg toegepas. Kritiese foute begaan. | 1. **Respons**: Toon geen kennis van kenmerke van die soort teks nie. Betekenis is onduidelik met groot afwyking. 2. **Idees**: Geen samehang in idees en inhoud nie. Baie min detail ondersteun die onderwerp. 3. **Formaat**: Nodige reëls van formaat nie toegepas nie. |
| **TAAL, STYL & REDIGERING**   * Toon, register, styl en woordeskat is geskik vir doel / effek en konteks. * Woordkeuse, taalgebruik en konvensies, punktuasie, grammatika en spelling   **(12)** | **10 – 12** | **8 – 9** | **6 – 7** | **4 – 5** | **0 – 3** |
| 1. **Toon, register, styl en woordeskat**: Hoogs geskik vir doel, gehoor en konteks. 2. **Grammatika**: Akkuraat en goed gekonstrueer. 3. **Foute**: Feitlik foutloos. | 1. **Toon, register, styl en woordeskat**: Baie geskik vir doel, gehoor en konteks. Baie goeie woordeskat. 2. **Grammatika**: Oor die algemeen korrek en goed gekonstrueer. 3. **Foute**: Oorwegend foutloos. | 1. **Toon, register, styl en woordeskat**: Geskik vir doel, gehoor en konteks. Woordeskat voldoende. 2. **Grammatika**: Enkele grammatika foute. 3. **Foute**: Belemmer nie betekenis nie. | 1. **Toon, register, styl en woordeskat**: Minder geskik vir doel, gehoor en konteks. 2. **Grammatika**: Onakkuraat met etlike foute. 3. **Foute**: Belemmer betekenis. | 1. **Toon, register, styl en woordeskat**: Stem nie ooreen met doel, gehoor en konteks nie. Woordeskat nie geskik vir doel nie. 2. **Grammatika**: Besaai met foute en verward. 3. **Foute**: Betekenis word ernstig belemmer. |

**ASSESSERINGSRUBRIEK KORT TRANSAKSIONELE TEKSTE EERSTE ADDISIONELE TAAL [20 PUNTE]**

|  |  |  |  |  |  |
| --- | --- | --- | --- | --- | --- |
| **Kriteria** | **Uitsonderlik** | **Knap** | **Gemiddeld** | **Elementêr** | **Onvoldoende** |
| **INHOUD, BEPLANNING & FORMAAT**   * Respons en idees. * Organisering van idees. * Kenmerke / konvensies en konteks.   **(12)** | **10 – 12** | **8 – 9** | **6 – 7** | **4 – 5** | **0 – 3** |
| 1. **Respons**: Uitsonderlik. Bo verwagting. Grondige kennis van kenmerke van die soort teks. Skryfwerk behou fokus. 2. **Idees**: Intelligent, volwasse en behoorlik uitgebrei met detail wat die onderwerp ondersteun. Samehang in inhoud en idees. 3. **Formaat**: Gepas en akkuraat. | 1. **Respons**: Baie goed en demonstreer goeie kennis van kenmerke van die soort teks. Behou fokus. Daar is geen afwyking nie. 2. **Idees**: Baie goed uitgebrei met detail wat die onderwerp ondersteun. Samehang in inhoud en idees. 3. **Formaat**: Gepas, met onbeduidende foute. | 1. **Respons**: Voldoende. Toon kennis van kenmerke van die soort teks. Nie heeltemal gefokus nie. Enkele afwykings. 2. **Idees**: Redelike samehang in inhoud en idees. Sommige detail ondersteun die onderwerp. 3. **Formaat**: Oorwegend gepas, maar met enkele foute. | 1. **Respons**: Basies. Toon geringe kennis van kenmerke van die soort teks. Aanduiding van fokus, maar met afwykings. 2. **Idees**: Inhoud en idees nie altyd samehangend nie. Min detail ondersteun die onderwerp. 3. **Formaat**: Nodige reëls van formaat vaagweg toegepas. Kritiese foute begaan. | 1. **Respons**: Toon geen kennis van kenmerke van die soort teks nie. Betekenis is onduidelik met groot afwyking. 2. **Idees**: Geen samehang in idees en inhoud nie. Baie min detail ondersteun die onderwerp. 3. **Formaat**: Nodige reëls van formaat nie toegepas nie. |
| **TAAL, STYL & REDIGERING**   * Toon, register, styl en woordeskat geskik vir doel en konteks. * Woordkeuse. * Punktuasie en spelling   **(8)** | **7 – 8** | **5 – 6** | **4** | **3** | **0 – 2** |
| 1. **Toon, register, styl en woordeskat**: Hoogs geskik vir doel, gehoor en konteks. 2. **Grammatika**: Akkuraat en goed gekonstrueer. 3. **Foute**: Feitlik foutloos. | 1. **Toon, register, styl en woordeskat**: Baie geskik vir doel, gehoor en konteks. 2. **Grammatika**: Oor die algemeen korrek en goed gekonstrueer. Baie goeie woordeskat. 3. **Foute**: Oorwegend foutloos. | 1. **Toon, register, styl en woordeskat**: Geskik vir doel, gehoor en konteks. 2. **Grammatika**: Enkele grammatikafoute. Voldoende woordeskat. 3. **Foute**: Belemmer nie betekenis nie. | 1. **Toon, register, styl en woordeskat**: Minder geskik vir doel, gehoor en konteks. 2. **Grammatika**: Onakkuraat met etlike foute. 3. **Foute**: Belemmer betekenis. | 1. **Toon, register, styl en woordeskat**: Stem nie ooreen met doel, gehoor en konteks nie. Woordeskat nie geskik vir doel nie. Besaai met foute en verwarrend. 2. **Grammatika:**   Besaai met foute en verward.   1. **Foute**: Betekenis word ernstig belemmer. |